פרשת לך לך

המונח "לך לך" מפנה לכאן. לערך העוסק בסיפור המקראי, ראו מסע אברהם לארץ כנען. פרשת לֶךְ-לְךָ היא פרשת השבוע השלישית בספר בראשית. לפי החלוקה לפרקים, היא מתחילה בספר בראשית, פרק י"ב, פסוק א' ומסתיימת בפרק י"ז, פסוק כ"ז. הפרשה עוסקת בתיאור קורות חייו של אברהם אבינו בחלק הראשון של חייו. הפרשה מספרת על קריאת אלוהים לאברם (שמאוחר יותר משנה את שמו לאברהם) לצאת ממולדתו וללכת לארץ כנען, הארץ המובטחת, ירידת אברם למצרים והתחזותו לאחיה של שרי, מריבת רועי אברהם ורועי לוט, מלחמת ארבעת המלכים את החמישה, מלכי צדק, גירוש הגר ולידת ישמעאל, ברית בין הבתרים, וברית המילה. את פרשת לך לך קוראים בין התאריכים ח' בחשוון-י"ג בחשוון. ערכים מורחבים – מסעו של אברהם לארץ כנען, ירידת אברהם למצרים אברם, מקבל ציווי אלוהי ללכת לארץ כנען. הוא בא עם שרי אשתו ולוט בן אחיו ונפש אשר עשו בחרן לארץ, ואף בונה מזבח וקורא בשם ה', אולם הרעב מאלץ אותו לרדת למצרים. עבדי פרעה לוקחים את שרי לבית פרעה ואברם מציג אותה כאחותו מחשש לחייו (שרי היא באמת בת אחיו). ה' מנגע את פרעה בנגעים קשים, ובעקבות כך הוא משחרר את שרי ושולח את אברם ממצרים ברכוש גדול. ערך מורחב – מלחמת ארבעת המלכים את החמישה כשאברם חוזר לארץ כנען מתפתח סכסוך בין רועיו ובין הרועים של לוט. פתרון הסכסוך בהיפרדות לוט מאברם וירידתו אל סדום. אברם עצמו מקבל הבטחה אלוהית כי ארץ כנען תהיה ירושה לזרע שיוולד לו. אחר כך מתרחשת מלחמת ארבעת המלכים את החמישה: ארבעה משליטי ארץ בבל באים לדכא חמישה מלכים מקומיים, שליטי סדום והערים שסביבותיה, שמרדו בהם. אברם שומע שלוט נשבה במלחמה, יוצא בראש אנשיו להילחם בארבעת המלכים, מנצח אותם ופודה את לוט. הוא מסרב לקחת לעצמו מן השלל ורק מברך את ה' בסיוע מלכיצדק, "כהן לאל עליון". ערך מורחב – ברית בין הבתרים כעת כורת ה' עם אברם את ברית בין הבתרים: ההבטחה על הארץ ועל הזרע מקבלת גושפנקה רשמית על ידי מעשה טקסי של ביתור בעלי חיים. אברם גם מקבל נבואה על העתיד לקרות לזרעו: ”יָדֹעַ תֵּדַע כִּי גֵר יִהְיֶה זַרְעֲךָ בְּאֶרֶץ לֹא לָהֶם, וַעֲבָדוּם וְעִנּוּ אֹתָם אַרְבַּע מֵאוֹת שָׁנָה” (ספר בראשית, פרק ט"ו, פסוק י"ג). ערך מורחב – בריחת הגר ולידת ישמעאל שרי אשת אברם רואה כי איננה מצליחה ללדת בן ומציעה לאברם לקחת את הגר שפחתה לאישה. הגר אכן מתעברת, וכתוצאה מכך היא מזלזלת בשרי. שרי מתלוננת על כך בפני אברם, והוא נותן לה אפשרות לעשות כטוב בעיניה עם הגר. שרי מקשה מאוד את החיים של הגר, וכתוצאה מכך הגר בורחת. מלאך ה' מתגלה להגר בבאר לחי ראי, אומר לה לשוב חזרה לבית אברם ושרי, ומברך אותה ואת בנה ישמעאל שנולד לאחר שובה. ערך מורחב – ברית המילה (אירוע מקראי) אברם כורת ברית נוספת עם ה', היא ברית המילה. הוא מצווה למול את עצמו ואת כל בני ביתו, וכן לשנות את שמו לאברהם ואת שם אשתו שרי לשרה. ה' מבטיח פעם נוספת ששרה תלד בן, שייקרא יצחק, ובו תתקיים ברית הזרע והארץ. בפרשה ישנה מצווה אחת: השבת בה קוראים את פרשת לך לך יכולה לחול בארבעה תאריכים שונים: שנת השא ושנת הכז, שנת השג ושנת החא - ח' בחשוון שנת גכה ושנת גכז - י' בחשוון שנת בשה ושנת בחג, שנת בשז ושנת בחה - י"א בחשוון שנת זשג ושנת זחא, שנת זשה ושנת זחג - י"ג בחשוון מפטירים בספר ישעיהו, מפרק מ', פסוק כ"ז (לחלק מהמנהגים: פסוק כ"ה) עד פרק מ"א, פסוק ט"ז (או פסוק י"ז). הנביא פונה לעם ישראל, ”וְאַתָּה יִשְׂרָאֵל עַבְדִּי יַעֲקֹב אֲשֶׁר בְּחַרְתִּיךָ זֶרַע אַבְרָהָם אֹהֲבִי. אֲשֶׁר הֶחֱזַקְתִּיךָ מִקְצוֹת הָאָרֶץ וּמֵאֲצִילֶיהָ קְרָאתִיךָ וָאֹמַר לְךָ עַבְדִּי אַתָּה בְּחַרְתִּיךָ וְלֹא מְאַסְתִּיךָ” (ספר ישעיהו, פרק מ"א, פסוקים ח'–ט'). בנוסח רומניא הפטירו בספר יהושע מפרק כ"ד, פסוק ג' עד פרק כ"ד, פסוק כ"ג, המתחיל "ואקח את אביכם את אברהם מעבר הנהר ואולך אותו בכל ארץ כנען". היישוב אלון מורה, ששמו נזכר לראשונה בפרשת זו, מציין שבת זאת כשבת להתחזקות היישוב. קביעת יום העלייה הייתה ביום ז' בחשוון בגלל סמיכותה לפרשת לך לך, שמתארת עליית אברהם לארץ. הטקסט: פרשת לך לך, באתר ויקיטקסט פרשת לך לך - הטקסט עם תרגום אונקלוס, באתר "מכון ממרא" פרשת לך לך, באתר "מקראות גדולות הכתר" פרשת לך לך, באתר "תורת אמת" פרשנות: גיליונות נחמה לפרשת לך לך פרשת לך לך, באתר אוניברסיטת בר-אילן פרשת לך לך, באתר "כיפה" פרשת לך לך עם פירוש רש"י, באתר "בית חב"ד" שיעורי תורה לפרשת לך לך, באתר "ישיבה" שיעורים לצפייה על פרשת לך לך, באתר "בינינו" פרשת לך לך, באתר פרשת השבוע הערך "פרשת לך לך", באתר ויקישיבה דברי תורה לפרשת לך לך באתר ישיבת הר ברכה שיעורים לצפייה על פרשת לך לך, באתר "התנועה הרפורמית" שיעורים, תמונות, וידאו וטורים על פרשת לך לך באתר מרכז ניו יורק על פי ספר החינוך. ספר בראשית, פרק י"ז, פסוק י'